Πρεμιέρα της νέας ταινίας **"180 μοίρες"** σε παραγωγή του Χρήστου Ν. Καρακάση και του Σπουδαστηρίου Τεχνών και Επιστημών της Κουίντα σε σκηνοθεσία Ορέστη και Ορφέα Δούρβα στο Επίσημο Διαγωνιστικό πρόγραμμα του 10ου Φεστιβάλ Ντοκιμαντέρ Χαλκίδας, 11-16 Οκτωβρίου.

Η ταινία με εύστοχο τρόπο και χιουμοριστική διάθεση σχολιάζει την Αθήνα του καθημερινού μποτιλιαρίσματος στην Πατησίων, της Κηφισίας, της Πειραιώς και της Συγγρού. Αναφέρεται στην Αθήνα του κλειστού κέντρου και των συνεχόμενων διαμαρτυριών αλλά και καταστροφών. Στην ιδιόμορφη Αθήνα του παραεμπορίου και της εγκατάλειψης. Στην Αθήνα με τους λόφους των σκουπιδιών και τους ασυντήρητους δρόμους. Το πρώτο πολεοδομικό σχέδιο οφείλεται στους αρχιτέκτονες Σταμάτη Κλεάνθη και Εδουάρδο Σάουμπερτ. Αυτοί έκαναν και την πρώτη ονοματοθεσία των δρόμων. Όμως κανείς δεν φανταζόταν τη ραγδαία πληθυσμιακή και οικοδομική ανάπτυξη, με ότι στρεβλώσεις συνεπαγόταν

**Περίληψη**

2016-1953. Τα 63 χρόνια μεταξύ τους φαντάζουν σε κάποια μάτια αιωνιότητα. Σε κάποια άλλα μια κοφτή αναπνοή. Τελικά ο χώρος και ο χρόνος είναι σχήματα ανάλογα του ίδιου μας του εαυτού και του πως τα αντιλαμβανόμαστε.

**Συντελεστές**

Παραγωγή : Χρήστος Ν. Καρακάσης ,Κινηματογραφική Εταιρεία Κουίντα, Σπουδαστήριο Τεχνών Και Επιστημών ΚΟΥΙΝΤΑ , Π.ΔΟΥΡΒΑΣ ΚΑΙ ΣΙΑ Σκηνοθεσία : Oρέστης Δούρβας ,Ορφέας Δούρβας
Διεύθυνση Φωτογραφίας, Μοντάζ, Κείμενα: Oρέστης Δούρβας ,Ορφέας Δούρβας
Σενάριο: Τάσος Τσαρπαλής ,Ορέστης και Ορφέας Δούρβας,

Αφηγητής: Νίκος Παπαθεοδώρου
Βοηθός Σκηνοθέτη: Ζωή Θεοδοσιάδου

Βοηθός Παραγωγής: Νίκος Ψαλτάκης
Μουσική: Orin Kilo

Διανομή: Εταιρεία Tickets Tickets